Poráč

**Poráč** je obec v okrese Spišská Nová Ves v Košickom kraji.

## Polohopis
Obec vznikla v polovici 14. storočia ako banícka osada. Obec sa nachádza v Alpsko-himalájskej sústave, podsústave Karpaty, provincii Západné Karpaty, subprovincii vnútorné Západné Karpaty, oblasti Slovenského rudohoria, celku Volovské vrchy a podcelok Hnilecké vrchy na rozvodí Poráčskeho potoka a Zlatníka. Nachádza sa  VJV od okresného mesta Spišská Nová Ves a JZ od Spišských Vlachov. Do obce vedie cesta číslo III/5365. Súradnice obce sú 20°44´ v.z.d. a 49°20´ s.z.š. Kataster má rozlohu , najnižší bod obce má nadmorskú výšku 530 metrov a nachádza sa pri ústí Poráčskeho potoka do katastra susednej obce v Poráčskej doline. Najvyšší bod má nadmorskú výšku 970 metrov a nachádza so v Javorinách. Kataster obce má tvrar má tvar písmena L otočeného naopak a je predĺžený v smere S-J a severná časť okresu je predĺžená v smere Z-V. Obec je od severnej štátnej hranice vzdialená , južnej hranice ,  východnej hranice  a západnej . Južná hranica obce tvorí aj hranicu okresu v dĺžke , obec susedí so šiestimi obciami  Spišskonovoveského okresu (Slovinky, Olcnava, Vítkovce, Chrasť nad Hornádom, Matejovce, Rudňany). V centre obce sa nachádza obecný úrad a na ľavej strane je gréckokatolícky chrám sv. Demetera. V blízkosti obce () sa nachádza rekreačné stredisko Poráčska dolina a lyžiarske stredisko Brodok.

### Susedné obce
Chrasť nad Hornádom, Matejovce nad Hornádom, Olcnava, Rudňany, Slovinky, Švedlár, Vítkovce, Spišské Vlachy,

### Vodné toky
Hydrogeograficky patrí územie do povodia Hornádu (hydrologické číslo 4-32), do ktorého je odvodňované Poráčskym potokom pretekajúcim V-Z smerom Poráčskou dolinou. 
Rieka Zlatník vyviera v obci Poráč pod studňou, ktorá sa nachádza uprostred obce. Ďalšou riekou je Poráčsky potok, ktorý vyviera v Javorinách pri Troch studňach. Biela voda vyviera pod Šarkaňovou dierou, Kompagrund vyviera pod Holým vrchom, Slovinský potok pod Bukovcom ďalšie rieky Uhorská, Sihliny.  Znečistenie vôd je nízke až stredné, podzemné vody sú stredne agresívne ale ohrozenie zásob podzemnej vody je vysoké. Na juhu katastra sa nachádza pásmo hygienickej ochrany 2-3 stupňa povrchových vôd. Je tu významné povodie toku číslo 80 a významné sú tu dva toky číslo 631 a 630. Využiteľné množstvo podzemných vôd má hodnotu 1,00 – 1,99 l.s-. Širšie okolie prieskumovej oblasti sa nachádza v zmysle hydrologickej rajonizácie SR  v rajóne G-118 Paleozoikum Slovenského Rudohodia v povodí Hornádu. Hydrogeologický celok je nízko zvodnený a nevytvára vhodné podmienky pre akumuláciu väčšieho množstva podzemných vôd. Obeh podzemných vôd je plytký, podpovrchový, úzko spojený s vodami kvartérnych zvatralín, ktorý je veľmi intenzívne ovplyvnený zrážkami. Priepustnosť fluviálnych sedimentov je prevažne pórovitá, významné sú fluviálne náplavy–Poráčsky potok a Sihliny. Tektonické línie s doprevádzajúcim poruchovým pásom vytvárajú lineárne zvodnené zóny a drénujú okolité  puklinové a puklinovo-pórové vody a sú zdrojom podzemných vôd. Prameň Bereza sa nachádza pod kótou Bukovec v Javorinách. Absolútne hodnoty výdatnosti kolíšu od 0,157l/s do 2,4 l/s čo predstavuje slabú spoľahlivosť. Prameň Dve studne sa nachádza pod kótou Bukovec v časti Lefková. Absolútne hodnoty výdatnosti kolíšu od 0,279l/s a 2,4l/s čo predstavuje dobrú spoľahlivosť. Oba pramene patria do základného, nevýrazného, kalcium-magnézium-bikarbonátového typu a ide o vody slabo mineralizované. Zdroje po kvalitatívnej stránke vyhovujú využívaniu podzemných vôd. Ešte sa tu nachádzajú pramene Širilova studňa a Ungarova baňa.

## Politika
### Starostovia obce
1993 – 1994 Vladimír Vrábeľ (SDĽ)
1994 – 1998 Ing. Peter Volčko (HZDS)
1998 – 2002 Ing. Peter Volčko 
2002 – 2006 Ing. Peter Volčko (NEKA)
2006 - 2010 Ing. Peter Volčko                                                                                                                                                                                                                  

2010 - 2014 Ing. Peter Volčko                                                                                                                                                                                                                  

2014 -           Ing. Peter Volčko                                                                                                                                                                                                                  

### Obecné zastupiteľstvo
1990 – 1994 – 12 poslancov
1994 – 1998 – 12 poslancov (6 HZDS, 3 NEKA, 2 KDH, 1 SDĽ)
1998 – 2002 – 12 poslancov (8 HZDS, 3 SDĽ, 1 KDH)
2002 – 2006 – 9 poslancov (4 ANO, 3 SDĽ, 2 SMER)                                                                                                                                                                                                                       

2006 - 2010 - 9 poslancov                                                                                                                                                                                                                      

2010 - 2014 - 9 poslancov                                                                                                                                                                                                                                                                                                                                                                                                  

## Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Kultúra a zaujímavosti
### Pamiatky
* Gréckokatolícky Chrám sv. Demetria martýra, jednoloďová pôvodne baroková stavba s polkruhovým ukončením presbytéria a predstavanou vežou, z rokov 1773-1776. Úpravami prešiel v rokoch 1904-1905, keď bol prefasádovaný. Interiér je zaklenutý pruskými klenbami s výmaľbou od maliara Zavatzkého z roku 1947. Nachádza sa tu ikonostas z konca 19. storočia. Fasády kostola sú hladké s polkruhovo ukončenými oknami. Veža s nárožnými zaobleniami je členená lizénami a kordónovou rímsou. Ukončená je korunnou rímsou s terčíkom a ihlancovou helmicou. 

* Kaplnka Nanebovzatia Panny Márie, jednoloďová neogotická stavba s polkruhovým záverom a malou strešnou vežou, z rokov 1905-1906. Fasády kaplnky sú členené opornými piliermi, priečelie s portálom s lomeným oblúkom je ukončené trojuholníkovým štítom lemovaným párom vežíc. Strešná veža je ukončená ihlancovou helmicou.

* Dedinská zvonica, drevená ľudová stavba na pôdoryse štvorca, z druhej polovice 19. storočia. Obnovou prešla v roku 2012. Základ zvonice tvorí trámová konštrukcia. Ukončená je stanovou strechou pokrytou šindľom.

* Súbor ľudových domov, ide najčastejšie o jednopodlažné zrubové trojpriestorové stavby na pôdoryse obdĺžnika s valbovou alebo sedlovou strechou s podlomenicou, z prelomu 19. a 20. storočia. Postavené sú na podmurovke z lomového kameňa. Pôvodnou krytinou bol štiepaný šindeľ, neskôr nahrádzaný eternitom.

### Kultúra
Každý rok začiatkom septembra rusínsky folklórny festival "Šachtare volajú"

Spolu organizácia podujatia "Za agroturistikou a vidieckym turizmom do...." 

Zúčastnené obce: Poráč, Rudňany, Markušovce, Odorín, Jamník, Teplička nad Hornádom, Matejovce nad Hornádom, Domaňovce, Harichovce

**Hospodi pomiluj**

V spolupráci Spišského osvetového strediska v Spišskej Novej Vsi, Obecného úradu a Gréckokatolíckym farským úradom v Poráči  od roku 2010 sa koná  regionálna prehliadku speváckych zborov východného obradu pod názvom „Hospodi pomiluj“.

Cieľom prehliadky je návrat k pôvodnému a tradičnému duchovnému bohatstvu cirkvi. Východný obrad sa aj vďaka zborom dostáva do povedomia, ich spev a hudba je v tradícií východnej cirkvi pokladom neoceniteľnej hodnoty.

Zúčastnené spevácke zbory:  

Miešaný chrámový zbor
Megalinarion, Spišská Nová Ves, Kňazský zbor Gréckokatolíckej eparchie, Košice,
Ženský spevácky zbor Dimitrios, Poráč, Pravoslávny spevácky zbor pri chráme sv.
Klimenta Ochridského, Spišská Nová Ves, Spevácky liturgicky zbor sv.
Veľkomučeníčky Barbory, Slovinky, Spevácky zbor sv. Romana Sladkopevca, Prešov,
Zbor Pravoslávnej bohosloveckej fakulty Prešovskej univerzity, Prešov

## Občianska vybavenosť
### Farský úrad
* Gréckokatolický 
Duchovný správca: **ThLic. Milan Gábor** (* 1973)

* Filiálka rímskokatolíckého úradu Rudňany

## Školstvo
V obci je zriadená Základná škola s materskou školou v Poráči. V súčasnosti je riaditeľkou  PaedDr. Eva Konečná. Súčasťou základnej školy je  je školský klub detí     a školská jedáleň. V budove školy je aj Obecná knižnica. Malotriedka je dobre vybavená a ponúka žiakom kvalifikovaných pedagógov a príjemný až rodinný prístup.

## Doprava
Autobusová linka: 810423

## Osobnosti obce
### Rodáci
* Štefan Hanuščin (* 1924 - † 2005), spisovateľ, autor poviedok kniha "Vysoké schody"
* Juraj Hanuščin (* 1958 - † 1994), syn Štefana Hanuščina, autor poviedok kniha "Posledná štácia"

## Referencie

## Iné projekty

## Externé odkazy
* 


Kategória:Obce okresu Spišská Nová Ves